**28. Japánnyelvi Szónokverseny - Jelentkezési feltételek**

A Szónokverseny célja, hogy a jelentkezők a hallgatóság előtt saját tapasztalataikat, véleményüket japán nyelven elmondhassák, ezáltal megbizonyosodhassanak tanulmányaik eredményeiről. Bízunk abban, hogy az itt szerzett tapasztalatok serkentik majd a résztvevők további nyelvtanulási vágyát. Szeretettel várunk minél több jelentkezőt!

**A rendezvény ideje:**

**videóverseny eredményhirdetés: 2023. február 20. (hétfő)**

**jelenléti verseny: 2023. március 4. (szombat) 11:00**

**Helyszín**: Szent-Györgyi Albert Általános Iskola és Gimnázium　(1093 Budapest, Lónyay u. 4/c-8)

**Megközelítés:** M3-as metróval vagy 47/49-es villamossal a Kálvin tér megállóig, onnan gyalog kb. 5 perc

1. **SZÓNOKLAT KATEGÓRIA:**

* Az alábbi szintek pusztán **tájékoztató jellegű** leírások, de erősen ajánljuk, hogy a felkészítő tanárral konzultáljon a szint kiválasztásakor, és a felkészülő tanártól is kérünk igazolást, hogy annak a szintnek megfelel.
* A szónoklatok videóját közzétesszük az MJOT YouTube csatornáján. A jelentkezéssel beleegyeznek, hogy a videókat elérhetővé tegyük az MJOT felületein.
* A Szónokversenyt követően a szónoklatokat a „27. Japán nyelvi szónokverseny információs füzetében” nyilvánossá tesszük. Kérjük, ezt mindenki vegye figyelembe a jelentkezéskor.
* A szereplést megtagadhatjuk, ha a szónoklat szövege sérti az erkölcsöt vagy jó ízlést, esetleg politikai uszítást vagy meghatározott személyek vagy szervezeteket reklámoz.

**Fontos, hogy bár videókat kérünk a szónoklatról, a szónoklat szabályai, tehát hogy segédeszköz használata, túlzott előadásmód nem engedett, ugyanúgy érvényesek. Olyan videókat várunk, ahol a kamerába nézve adják elő a beszédeket.**

**Kezdő szint**

A Nemzetközi japán nyelvvizsga kb. (JLPT) N4 szint. Életkor és foglalkozás nem számít.

1. Téma: szabadon választott
2. Időkorlát: maximum **3** perc. (A szónoklat szövege nagyjából 700 karakter hosszúságú legyen)
3. Előadásmód: A résztvevők egyedül állnak a közönség elé. Az előadás után a szónoklattal kapcsolatos kérdésekre kell válaszolni. Eszközök használata, valamint az eltúlzott előadásmód nem megengedett. Olyan jelentkező, aki Magyarországon japánul tanul, de nem anyanyelvi beszélő, és nem töltött 6 hónapnál több időt Japánban 8 éves kora után.

**Középhaladó szint**

A Nemzetközi japán nyelvvizsga (JLPT) kb. N3 szint. Életkor és foglalkozás nem számít.

1. Téma: szabadon választott
2. Időkorlát: maximum **4** perc. (A szónoklat szövege bármilyen hosszú lehet, de az előadásnak 4 percbe bele kell férnie.)
3. Előadásmód: A résztvevők egyedül állnak a közönség elé. Az előadás után a szónoklattal kapcsolatos kérdésekre kell válaszolni. Eszközök használata, valamint az eltúlzott előadásmód nem megengedett. Olyan jelentkező, aki Magyarországon japánul tanul, de nem anyanyelvi beszélő, és nem töltött 6 hónapnál több időt Japánban 8 éves kora után.

**Haladó szint**

A Nemzetközi japán nyelvvizsga (JLPT) N2-es szintje vagy afelett. Életkor és foglalkozás nem számít.

1. Téma: szabadon választott
2. Időkorlát: maximum **5** perc. (A szónoklat szövege bármilyen hosszú lehet, de az előadásnak 5 percbe bele kell férnie.)
3. Előadásmód: A résztvevők egyedül állnak a közönség elé. Az előadás után a szónoklattal kapcsolatos kérdésekre kell válaszolni. Eszközök használata, valamint az eltúlzott előadásmód nem megengedett. **Nem számít, hogy mennyi időt töltöttek Japánban.**

A megfelelő kategória megjelölésében kérjük konzultáljanak felkészítő tanárukkal.

**Jelentkezés módja:** A jelentkezési határidőig kérjük jelezze részvételi szándékát az MJOT honlapján ([www.mjot.hu](http://www.mjot.hu)) lévő linken.

A későbbi beküldési határidőig pedig küldje el az alábbiakat a [**supikon@mjot.hu**](mailto:supikon@mjot.hu) címre:

* A beszéd szövege (nyelv: japán, betűtípus: MS Mincho, betűméret:10,5)
* A beszéd témájának rövid (4 sor) ismertetője **magyar** nyelven (nyelv: magyar, betűtípus: Times New Roman, betűméret: 11)
* A beszédről készült videó (rossz kép- vagy hangminőség esetén a jelentkezést visszautasíthatjuk)

A jelentkezés beérkezésétől számított 3 munkanapon belül visszaigazolást küldünk. Amennyiben ez nem történne meg kérjük, érdeklődjön a supikon@mjot.hu e-mail címen!

**Jelentkezési határidő: 2023. február 5. (vasárnap) 24:00 (részvételi szándék jelzése)**

**2023. február 17. (péntek) 24:00 (videó beküldési határideje)**

.

Videóverseny bírálata: 2023. február 20-ig a verseny zsűrije értékeli a videókat, és kiválasztja azokat, akik részt vehetnek a verseny jelenléti fordulóján.

**Díjazás:** A díjazás kategóriánként történik, minden kategória helyezettjei tárgyi nyereményben részesülnek. Mindenki, aki továbbjut a jelenléti fordulóba, már a verseny helyezettje. A jelenléti versenyen egy kategóriáktól független különdíj is odaítélésre kerül.

**Útiköltség:** A vidéki jelentkezők Budapestre utazási költségeinek támogatásával kapcsolatban a rendezvény **előtt** a supikon@mjot.hu e-mail címen lehet érdeklődni. A rendezvény napján, vagy azt követően történő megkeresésekre nem áll módunkban támogatást adni.

1. **ELŐADÓI KATEGÓRIA:**

**Tartalom:** Ének, színjáték, a japán kultúrával kapcsolatos egyéb előadás, csoportos vagy egyéni formában.

**Jelentkezési feltételek:** Magyarországon élő japánnyelv-tanulók.

Kizárólag japán nyelven előadott produkciók nevezhetnek. Az előadói kategóriában érkezett jelentkezések ismeretében a csak táncos vagy karaokeszerű előadások nevezése elutasításra kerülhet.

Az előadói kategóriába azok is jelentkezhetnek, akik nem felelnek meg a szónok kategória feltételeinek!

Az előzetes bírálat jogát fenntartjuk; túl nagyszámú jelentkezés, illetve nem megfelelő tartalom esetén az előadás lehetőségét megvonhatjuk.

**Időkorlát:** Intézményenként legfeljebb **8** perc. Csoportos és egyéni produkciókat is várunk.

**A jelentkezés módja:**

1. A tervezett előadás 1 perces részletéről készült videó felvétel feltöltése a YouTube portálra
2. Az előadói kategória jelentkezési lapjának elküldése kitöltve a **supikon@mjot.hu** címre, mellékelve a YouTube videó linkjét.

A jelentkezés beérkezésétől számított 3 munkanapon belül visszaigazolást küldünk. Amennyiben ez nem történne meg kérjük, érdeklődjön a supikon@mjot.hu e-mail címen!

**Jelentkezési határidő: 2020. február 20. (hétfő) 24:00**

**Díjazás:** az előadói kategóriában nincs zsűrizés, azonban valamennyi résztvevőnek kis ajándékkal tervezünk kedveskedni.

**3. EGYÉB**

**Poszter-készítő pályázat:**

Illusztrációkat várunk a jövő évi Szónokverseny poszteréhez. A beérkezett pályamunkákat a Szónokversenyen kiállítjuk, és a látogatók szavazatai alapján dől majd el a jövő évi poszter háttérképe. Várjuk a pályamunkákat! A pályázatra lehet nevezni azokat a pályamunkákat, amelyek az előző években nem kerültek kiválasztásra.

**A jelentkezés módja:** a beszkennelt pályamunkát a supikon@mjot.hu e-mail címre várjuk (méret: A/4, felhasznált eszközök: szabadon választott).

**Jelentkezési határidő: 2020. február 20. (hétfő) 24:00**

**Díszítés:**

A rendezvény napján a terem díszítésére kalligráfia, ikebana valamint más, a japán kultúrával kapcsolatos műalkotásokat várunk. Ezzel kapcsolatban a supikon@mjot.hu címen érdeklődjenek.

Információ, jelentkezés: **supikon@mjot.hu**